Държавен вестник, бр. 33, 2013 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  33
Чл. 52. В срок до 7 дни след получаване на 
решенията на комисията за утвърждаване на 
нови цени общественият доставчик и крайните 
снабдители публикуват в средствата за масово 
осведомяване утвърдените им пределни цени, 
включително цените по тарифните структури, 
и цените, които ще прилагат по договорите 
с клиентите през следващия ценови период. 
В същия срок преносното предприятие, 
електроенергийният системен оператор и 
разпределителните предприятия публикуват 
в средствата за масово осведомяване утвър­
дените им цени.
Чл. 53. Лица, чиято дейност не подлежи на 
лицензиране съгласно Закона за енергетиката, 
но извършват сделки по регулирани цени, 
подават заявления по чл. 39, ал. 1, които се 
разглеждат от комисията по реда на тази глава.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Базисна година“ е предходната календар­
на година или 12-месечен период, предхождащ 
внасянето на предложението, за който енер­
гийното предприятие предоставя информация 
за лицензираната услуга, използвана като 
основа за определяне на цени.
2. „Базисна цена“ е цената, представля­
ваща среднопретеглената прогнозна цена на 
енергията, произвеждана от кондензационни 
централи и ВЕЦ над 10 МВт за съответния 
ценови период.
3. „Електрическа енергия“ е активната 
електрическа енергия.
4. „Реактивна електрическа енергия“ е 
енергията, произведена и доставена от ге­
нераторите за определен период от време, 
способна да поддържа напрежението и елек­
тромагнитното поле, измервана във варчас и 
неговите производни.
5. „Коефициент за подобряване на ефек­
тивността“ е целева величина, изразяваща 
относителното намаляване на разходите на 
енергийните предприятия за осъществяване 
на съответната лицензионна дейност.
6. „Необходими годишни приходи за дей­
ностите обществена доставка и крайно снабдя­
ване“ са икономически обоснованите разходи 
и възвръщаемост, необходими на енергийното 
предприятие за предоставяне на услугата по 
лицензията с определено качество.
7. „Необходими приходи“ са икономиче­
ски обоснованите приходи, необходими на 
енергийното предприятие за предоставяне на 
услугата по лицензията с определено качество 
и постигане на определената възвръщаемост.
8. „Норма на възвръщаемост на капитала“ 
е възвръщаемост на инвестирания капитал, 
изразена като процент от този капитал.
9. „Призната стойност на активите“ е 
признатата от комисията стойност на всички 
активи на енергийното предприятие, които се 
използват и са свързани пряко с дейността 
по лицензията.
10. „Променливи разходи“ – тези разходи, 
чиято стойност се променя в зависимост от 
количествата произведена, пренесена или 
продадена енергия. 
11. „Проучване на стойността за услугата“ 
е проучване на разходите на енергийното 
предприятие за предоставяне на услугата по 
лицензията по групи клиенти и съпоставка 
с действителните или прогнозните приходи, 
получени от всяка група клиенти при същест­
вуващите или предлаганите цени.
12. „Регулаторна база на активите“ е стой­
ността на материалните и нематериалните 
активи, които едновременно се използват и 
имат полезен живот за предоставянето на 
услугата по лицензията и необходимия обо­
ротен капитал.
13. „Полезен живот“ е срокът, за който 
комисията приема, че даден актив може да 
бъде амортизиран.
14. „Регулаторен период“ е периодът между 
два регулаторни прегледа.
15. „Регулаторен преглед“ означава дей­
ност, при която комисията извършва анализ и 
оценка на отчетната информация за базисната 
година и прогнозната информация за следващ 
ценови/регулаторен период, предоставена 
от енергийните предприятия. В резултат на 
регулаторния преглед комисията утвърждава: 
а) прогнозните необходими приходи и 
цените на енергийните предприятия, включи­
телно икономически обоснованите разходи за 
и възвръщаемост на капитала или надценка 
за дейностите по съответните лицензии;
б) продължителността на регулаторния 
период при регулиране чрез стимули, както и 
стойностите на ценообразуващите елементи, 
въз основа на които енергийните предприятия 
предлагат за утвърждаване цени за следващ 
ценови период в рамките на регулаторния 
период.
16. „Структура на капитала“ се характери­
зира от относителните дялове на собствения 
и на привлечения капитал в общия размер на 
капитала на енергийното предприятие.
17. „Тарифна структура“ е система от цени 
при продажба на електрическа енергия или 
предоставяне на услуга, приходите от които 
съответстват на необходимите приходи за 
съответната дейност.
18. „Тарифна цена“ е всяка отделна цена 
от тарифната структура.
19. „Условно-постоянни разходи“ са тези, 
които не се променят при промяна в коли­
чествата произведена или пренесена енергия.
20. Услуги, свързани с лицензионната дей­
ност – други услуги, извършвани от дружество­
то, които са необходими за осъществяване на 
дейността по лицензията.